Ο **Τάσος (Αναστάσιος) Πάντος** (Αθήνα, 5 Μαΐου 1976) είναι Έλληνας πρώην ποδοσφαιριστής που αγωνιζόταν ως αμυντικός στα ακρα της αμυνας. Είχε τις ικανότητες να αγωνίζεται τόσο ως δεξιός όσο και ως αριστερός οπισθοφύλακας (μπακ) και διακρίθηκε κυρίως για την αντοχή του, την ταχύτητά του και το πάθος του στο παιχνίδι. 

Αποκορύφωμα στην καριέρα του, ήταν η θητεία του στον Ολυμπιακό, με τη φανέλα του οποίου κατέκτησε τέσσερα νταμπλ τις αγωνιστικές περιόδους 2004/05, 2005/06, 2007/08 και 2008/09 καθώς και το πρωτάθλημα της περιόδου 2006/07.

Καριέρα
-------

Ξεκίνησε το ποδόσφαιρο από τον Π.Ο. Ψυχικού και το 1998 μεταγράφηκε στην Προοδευτική, με την οποία ξεκίνησε την επαγγελματική του ποδοσφαιρική σταδιοδρομία και ανδρώθηκε σαν επαγγελματίας ποδοσφαιριστής. Τη χρονιά 1998/99 έκανε ντεμπούτο στην Α΄ Εθνική με τη φανέλα της Προοδευτικής, αλλά την αμέσως επόμενη η ομάδα του υποβιβάστηκε στη Β΄ Εθνική. Παρά τον υποβιβασμό, παρέμεινε στην ομάδα και έπειτα από δύο χρονιές, το 2001/02 βοήθησε να επιστρέψει στην Α΄ Εθνική. Με τη φανέλα της Προοδευτικής συνέχισε για ακόμα μία χρονιά, το 2002/03 στην Α' Εθνική, 5η συνολικά με τα "βυσσινί" και τελευταία, όπου κατά την οποία, την 10η αγωνιστική στον ισόπαλο αγώνα εντός έδρας εναντίον της ΑΕΚ με 1-1, πέτυχε το μοναδικό γκολ της ομάδας του στην αναμέτρηση και μοναδικό όλης της καριέρας του στην Α' Εθνική που ακολούθησε.

Το 2003 «μετακόμισε» στον Ολυμπιακό μαζί με τον συμπαίκτη του Αλέκο Τάτση. Προσαρμόστηκε γρήγορα στη νέα του ομάδα συμμετέχοντας σε 23 παιχνίδια πρωταθλήματος την χρονιά 2003/04 και σε 5 παιχνίδια του UEFA Champions League. Την επόμενη χρονιά, 2004/05, έπαιξε σε 26 ματς του πρωταθλήματος κερδίζοντας το νταμπλ, ενω αρχικά αγωνίστηκε ως δεξί μπακ, εξ αιτίας του τραυματισμού του Δημήτρη Μαυρογενίδη και ύστερα μετακινήθηκε στην αριστερή πλευρά, όταν τραυματίστηκε ο Στέλιος Βενετίδης. Την αμέσως επόμενη χρονιά συμμετείχε σε 19 παιχνίδια πρωταθλήματος, κερδίζοντας και πάλι το νταμπλ. Την 2006/07 οι συμμετοχές του μειώθηκαν περαιτέρω, ωστόσο στις 31 Μαΐου 2007 ανανεώθηκε το συμβόλαιό του για έναν ακόμα χρόνο. Αποχώρησε από τον Ολυμπιακό στις 22 Ιουνίου του 2010.

Το 2010 μετακόμισε στα Γιάννινα, παίρνοντας μεταγραφή στον Π.Α.Σ. Γιάννινα. Με τη φανέλα του συλλόγου της Ηπείρου, αγωνίστηκε αρχικά τη χρονιά 2010/11 στη Β' Εθνική, όπου κέρδισε την άνοδο και κατόπιν άλλες δύο χρονιές στην Α' Εθνική (2011/12 και 2012/13), όταν με τη λήξη της τελευταίας και έπειτα από τρεις χρονιές με τη φανέλα του Π.Α.Σ. Γιάννινα, το καλοκαίρι του 2013, σε ηλικία 37 ετών έκλεισε την καριέρα του.

Στατιστικά Καριέρας
-------------------

| Ομάδα | Σεζόν | Κατηγορία | Συμμετοχές | Γκολ |
| --- | --- | --- | --- | --- |
| Π.Α.Σ. Γιάννινα | 2012-13 | Α | 28 | 0 |
| 2011-12 | Α | 25 | 0 |
| 2010-11 | Β | 27 | 0 |
| Ολυμπιακός | 2008-09 | Α | 21 | 0 |
| 2007-08 | Α | 19 | 0 |
| 2006-07 | Α | 14 | 0 |
| 2005-06 | Α | 19 | 0 |
| 2004-05 | Α | 26 | 0 |
| 2003-04 | Α | 23 | 0 |
| **Σύνολο** |  | **122** | **0** |
|  Προοδευτική | 2002-03 | Α | 23 | 1 |
| 2001-02 | Β | 20 | 3 |
| 2000-01 | Β | 25 | 2 |
| 1999-00 | Α | 10 | 0 |
| 1998-99 | Α | 17 | 0 |
| **Σύνολο** |  | **95** | **6** |
| **Σύνολο Καριέρας** |  |  | **297** | **6** |
|

Τίτλοι
------

* **5 Πρωταθλήματα Ελλάδας** (2005, 2006, 2007, 2008, 2009)
* **4 Κύπελλα Ελλάδας**: (2005, 2006, 2008, 2009)
* **1 Σούπερ Καπ**: (2007)

Μετά το ποδόσφαιρο
------------------

Τον Ιούνιο του 2014, ένα μόλις χρόνο μετά την αποχώρησή του από την ενεργό ποδοσφαιρική του δράση, ανέλαβε προπονητής στις ακαδημίες του Ολυμπιακού.

Παραπομπές
----------

1. ↑  Τιμημένος εργάτης ο Πάντος[*νεκρός σύνδεσμος*], sentragoal.gr
2. ↑  Και όμως, ο Πάντος έχει σκοράρει!, thecolumnist.gr
3. ↑  Παίκτες του Ολυμπιακού από το καλοκαίρι οι Τάσος Πάντος και Αλέκος Τάτσης, 31 Μαρτίου 2003 in.gr
4. ↑  Συγκρατημένες μεταγραφές κυρίως από...το εσωτερικό, rizospastis.gr
5. ↑  ΠΑΣ(ας) ο Πάντος gazzetta.gr
6. ↑  ΠΑΣάς στα Γιάννενα ο Πάντος που υπέγραψε και ανακοινώθηκε, 9 Ιουλίου 2010 in.gr
7. ↑  Το «αντίο» του Πάντου, gazzetta.gr
8. ↑  Greece 2002/03, rsssf.com
9. ↑  Greece 1999/00, rsssf.com
10. ↑  Greece 1998/99, rsssf.com
11. ↑  Νέα πρόσωπα στην Ακαδημία του Ολυμπιακού, olympiacos.org